
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης α) 0,637, β) 0,704 στρεμμάτων 
στη θέση Πέτρου Ρέμα της Κοινότητας Ελληνικών Ν. Εύβοιας . 1 
Κήρυξη αναδασωτέας έκτασης 2,200 στρεμμάτων στη θέση Ραχι- 


λεπούρη της Κοινότητας Λουκισίων Ν. Εύβοιας. 2 

Άρση αναδασώσεως εκτάσεως στο Ν. Ηρακλείου . 3 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση για συμπληρωματική παρακατάθεση αποζημίωσης από 
αναγκαστική απαλλοτρίωση στο Ν. Χανιών .·.. 4 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση ρυμοτομικού σχεδίου Κοινότητας Ν. Μάκρης στη 2η 
Π.Ε. Ο.Τ. 319-329-330-331-332 ΚΑΙ 333 για την μείωση 
του πλάτους της πρασιάς από 15.00 μ. σε 10.00 μέτρα ... 5 

Παράταση και επιβολή αναστολής σε οικοδομικά τετράγωνα του 
Δήμου Καλαμαριάς Ν. Θεσσαλονίκης. 6 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1240 (1) 

Κήρυξη αναδασωτέας έκτασης α) 0,637, β) 0,704 στρεμμάτων στη 
θέση Πέτρου Ρέμα της Κοινότητας Ελληνικών Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις περί διοικητικής αποκέντρωσης, όπως τροποποιή¬ 
θηκε και συμπληρώθηκε μεταγενέστερα με το Ν.Δ. 532/70, για διοι¬ 
κητική αποκέντρωση και την 550/16.1.1986 απόφαση του Νομάρχη 


Εύβοιας «περί αναθέσεως αρμοδιοτήτων υπογραφής υπηρεσιακών εγ¬ 
γράφων». 

2. Τις διατάξεις του άρθρου 117 παράγρ. 3 του Συντάγματος της 
Χώρας. 

3. Τις διατάξεις του Ν. 998/1979 «Περί προστασίας των δασών και 
των δασικών εν γένει εκτάσεων της χώρας» και ειδικότερα: 

α) Του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την Ηα/1169/10.5.1991 αναφορά του Δασαρχείου Ιστιαίας 
περί κηρύξεως αναδασωτέας α) 0,637, β) 0,704 στρεμμάτων στη θέση 
Πέτρου Ρέμα του διακατεχόμενου δάσους Ελληνικών που εκχσερσώ- 
θηκε παράνομα κατά το Σεπτέμβριο 1990 από την Αναστασία σύζυγο 
Ηλία Τσαπρούνη, αποφασίζουμε: 

Κηρύσσουμε αναδασωτέα με σκοπό την διατήρηση του χαρακτήρα 
του δάσους και την προστασία και ανάπτυξη της δασικής βλάστησης με 
τεχνητή αναδάσωση βάσει προγράμματος του Δασαρχείου Ιστιαίας, την 
έκταση δάσους εμβαδού α) τμήμα 0,637 στρ. και β) τμήμα 0,704 
στρεμμάτων που βρίσκεται στη θέση Πέτρου Ρέμα Κοινότητας Ελληνι¬ 
κών Ν. Εύβοιας, προσδιορίζεται από τα στοιχεία ά) τμήμα ΑΒΓΞΝΑ, β) 
τμήμα ΓΔΕΖΗΘΙΝΜΛΚΓ και έχει όρια: 

Ανατολικά: α) Τμήμα: Αγροτική έκταση, β) Τμήμα: Διακ/νο δάσος 
χ. πεύκης. 

Δυτικά: α) Τμήμα: Διακ/νο δάσος χ. πεύκης, β) Τμήμα: Αγροτική 
έκταση. 

Βόρεια: α) Τμήμα: Διακ/νο δάσος χ. πεύκης, β) Τμήμα: Διακ/νο δά¬ 
σος χ. πεύκης. 

Νότια: α) Τμήμα: Διακ/νο δάσος χ. πεύκης, β) Τμήμα: Διακ/νο δά¬ 
σος χ. πεύκης _ 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. \ 

Η απόφαση αυτή να δημοσιευθεί στην Εφημερίδα της Κυβερνήσεως 
σύμφωνα με το Ν. 998/79. \ 

Χαλκίδα, 7 Ιουνίους 1991 

Με εντολή Νομάρχη 
Ο Διευθυντής Δασών 
Η ΑΙΑΣ Π. ΚΑΠΡΑΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1211 (2) 

Κήρυξη αναδασωτέας έκτασης 2,200 στρεμμάτων στη θέση Ραχιλε- 
πούρη της Κοινότητας Λουκισίων Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 
532/70, για διοικητική αποκέντρωση και την 550/16.1.1986 από¬ 
φαση του Νομάρχη Εύβοιας «περί αναθέσεως αρμοδιοτήτων υπογραφής 
υπηρεσιακών εγγράφων». 

2. Τις διατάξεις του άρθρου 117 παράγρ. 3 του·Συντάγματος της 
Χώρας. 

3. Τις διατάξεις του Ν. 998/1979 «Περί προστασίας των δασών και 
των δασικών εν γένει εκτάσεων της χώρας» και ειδικότερα: 

α) Του άρθρου 41 παρ.1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την Ζ/1685/30.5.1991 αναφορά του Δασαρχείου Χαλκίδας 
περί κηρύξεως αναδασωτέας 2,200 στρεμμάτων στη θέση Ραχιλε- 
πούρη του δημόσιου δάσους Λουκισίων που εκχσερσώθηκε παράνομα 
από τον Ευάγ. Σπύρο και Νικ. Παναγιώτου τον Ιανουάριο του 1991, 


αποφασίζουμε: 

Κηρύσσουμε αναδασωτέα με σκοπό την διατήρηση του χαρακτήρα 
της δασικής έκτασης και την προστασία και ανάπτυξη της δασικής βλά¬ 
στησης με τεχνητή αναδάσωση με πρόγραμμα του Δασαρχείου Χαλκί¬ 
δας, την δασική έκταση εμβαδού δύο στρεμμάτων διακοσίων χιλιοστών 
του στρέμματος (2,200) στρεμμάτων που βρίσκεται στη θέση Ραχιλε- 
πούρη Κοινότητας Λουκισίων Ν. Εύβοιας, προσδιορίζεται από τα στοι¬ 
χεία ΑΒΓΔΑ και έχει όρια: ( 

Ανατολικά: Παλιός αγρός καταλήπτου. 

Δυτικά: Δημόσιο δάσος Λουκισίων. 

Βόρεια: Ιδία έκταση που καταλήφθηκε από τον Παν. Ναούμ. 

Νότια: Παλαιός αγρός Π. Ναούμ και καταληφθείσα από ίδιον έκταση 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως 
σύμφωνα με το Ν. 998/79. 

Χαλκίδα, 3 Ιουνίου 1991 

Με εντολή Νομάρχη 
Ο Διευθυντής Δασών 
ΗΛΙΑΣ Π. ΚΑΠΡΑΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1233 (3) 

Άρση αναδασώσεως εκτάσεως στο Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τον Νόμο 1235/1982 «Άσκηση της Κυβερνητικής Πολιτικής 
και καθιέρωση της Λαϊκής εκπροσώπησης στους νομούς» (ΦΕΚ 26/Α/ 
1982). 

2. Την 160417/1180/8.7.1990 απόφαση Υφυπουργού Γεωργίας 
με την οποία δόθηκαν οδηγίες στις Δασικές Υπηρεσίες, τόσο για την κή¬ 
ρυξη εκτάσεων ως αναδασωτέων, όσο και για την άρση της πράξεως 
κηρύξεως της αναδασώσεως. 

3. Την αριθ. 1425/12.6.1991 απόφασή μας με την οποία κηρύ¬ 
χθηκε ως αναδασωτέα Δημόσια Δασική έκταση εμβαδού δεκαέξι στρεμ¬ 
μάτων και εκατόν είκοσι οκτώ τετραγωνικών μέτρων που βρίσκεται 
στην θέση «Πλάτη» περιφέρειας Κοινότητας Φόβελε (ΦΕΚ 355/ 
11.7.1990 τ.Δ'). 

4. Την 158/1978 γνωμοδότηση Νομικού Συμβουλίου του Κράτους 
η οποία έγινε αποδεκτή από τον Υφυπουργό Γεωργίας με την 203446/ 
2845/27.10.1978 απόφασή του, σύμφωνα με την οποία είναι δυνατή 
η ανάκληση της αποφάσεως με την οποία κηρύχθηκε αναδασωτέα μια 
έκταση (άρση αναδασωτέας) αν η απόφαση εκδόθηκε κατά πραγματική 
πλάνη του Νομάρχη, στηριζόμενη επί ανακριβών στοιχείων. 

5. Το 180552/3502/24.10.1985 έγγραφο αναπληρωτή Υπουρ¬ 
γού Γεωργίας σύμφωνα με το οποίο είναι δυνατή η ανάκληση της Νο¬ 
μαρχιακής απόφασης που κήρυξε την έκταση αναδασωτέα, στα πλαίσια 
της δυνατότητας ανάκλησης των παρανόμων διοικητικών πράξεων ως 
εκδοθείσα κατά πλάνη. 

6. Τον Α.Ν. 261/1968 (ΦΕΚ 12/1968 τ.Δ') «περί χρόνου ανάκλη¬ 
σης παρανόμων διοικητικών πράξεων». 

7. Την 191/1977 απόφαση του Συμβουλίου της Επικράτειας με την 
οποία γίνεται. δεκτό ότι επιτρέπεται η ανάκληση διοικητικής πράξεως 
για λόγους δημοσίου συμφέροντος όπως είναι οι αναγόμενοι στην προ¬ 
στασία των δασών κατά τις γενικές αρχές και μετά πάροδο μακρού χρό¬ 
νου, ως και την δημιουργία οποιαδήποτε καταστάσεως. 

8. Το 344159/21.4.1986 έγγραφο του Γενικού Γραμματέα 
Υπουργείου Γ εωργίας σχετικά με τον τρόπο δημοσιεύσεως Διοικητικών 
πράξεων στην εφημερίδα της Κυβερνήσεως. 

9. Το 917729/4896 π.ετ./7.1.1986 έγγραφο Υπουργείου Γεωρ¬ 
γίας (Νομικό Τμήμα) σχετικά με την ανάκληση απόφασης κήρυξης δα¬ 
σικής έκτασης αναδασωτέας που χαρακτηρίσθηκε στην συνέχεια γεωρ¬ 
γική με απόφαση της Πρωτοβαθμίου Επιτροπής Επιλύσεως Δασικών 
Αμφισβητήσεων του Νομού που κατέστη οριστική. 

10. Την αριθ. 15/1990 οριστική απόφαση της Πρωτοβαθμίου Επι¬ 
τροπής Επλύσεως Δασικών Αμφισβητήσεων Ηρακλείου με την οποία 
χαρακτηρίσθηκε γεωργική η έκταση που κηρύχθηκε αναδασωτέα με 
την 1425/12.6.1990 απόφασή μας. 

11. Την αριθ. 1190/2.5.1991 εισήγηση της Δ/νσεως Δασών Ηρα¬ 
κλείου για ανάκληση της παραπάνω αποφάσεώς μας. 

12. Την 1901/18.4.1986 απόφασή μας «περί ορισμού εισηγητών 
και μεταβίβαση εξουσίας υπογραφής «Με εντολή Νομάρχη» αποφά¬ 
σεων, εγγράφων και άλλων πράξεων στους προϊσταμένους και υπαλλή¬ 
λους των Υπηρεσιών Διανομαρχιακού και Νομαρχιακού Επιπέδου, 
αποφασίζουμε: 

Ανακαλούμε την αριθ. 1425/12.6.1990 απόφασή μας με την οποία 
κηρύχθηκε ως αναδασωτέα δημόσια δασική έκταση εμβαδού δεκαέξι 
στρεμμάτων και εκατόν είκοσι οχτώ τετραγωνικών μέτρων (16.128 
τ.μ.) που βρίσκεται στην θέση «Πλάτη» περιφέρειας Κοινότητας Φόδελε 
και ορίζεται με τα στοιχεία ΑΒΓΔΑ στο με ημερομηνία 11.6.1990 συ¬ 
νημμένο στην παρά?πάνω απόφασή μας τοπογραφικό διάγραμμα του 
Τεχνολόγου Δασοπονίας Δ/νσεως Δασών Ηρακλείου, Δημητρίου Μα- 
τάμη που έχει θεωρηθεί από τον Δ/ντή Δασών, γιατί αυτή εκδόθηκε 
κατά πραγματική πλάνη στηριζόμενη επί εσφαλμένου χαρακτηρισμού 
της έκτασης ως δασικής. 

Η απόφαση αυτή να δημοσιευθεί στην Εφημερίδα της Κυβερνήσεως. 
Ηράκλειο, 6 Μαΐου 1991 

Ο Νομάρχης 
ΕΥΣΤΡ. ΠΑΠΑΔΑΚΗΣ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. 1081 (4) 

Ειδοποίηση για συμπληρωματική παρακατάθεση αποζημίωσης από 

αναγκαστική απαλλοτρίωση. 

Ο ΝΟΜΑΡΧΗΣ ΧΑΝΙΩΝ 

1. Σύμφωνα με τις διατάξεις των άρθρων 7 και 8 του Ν.Δ. 797/ 
1971 «περί αναγκαστικών απαλλοτριώσεων», πληροφορούμε όλους 
όσους: α) έχουν δικαίωμα κυριότητας ή άλλα εμπράγματα δικαιώματα 
στα. ακίνητα που απαλλοτριώθηκαν με την 13358/1.9.87 απόφαση 
Νομάρχη Χανιών (ΦΕΚ 890/877 τ.Δ) για την κατασκευή της νέας γέ¬ 
φυρας Γερανίου της παλαιάς Ε.Ο. Χανιά - Καστέλλι και φέρουν αριθμό 
9 στον κτηματολογικό πίνακα και β) έχουν εγγράψει υποθήκη ή έχουν 
επιβάλει κατάσχεση η με οποιονδήποτε τρόπο διεκδικούν τα απαλλοτρι- 
ωθέντα ακίνητα, ότι η αποζημίωση που καθόρισε το μονομελές πρωτο¬ 
δικείο Χανιών με την 37/12.4.1990 απόφασή του για τα παραπάνω 
ακίνητα και τα υπερκείμενα αυτών που εικονίζονται και περιγράφονται 
στο σχετικό κτηματολογικό διάγραμμα και κτηματολογικό πίνακα, κα¬ 
τατέθηκε στο Ταμείο Παρακαταθηκών και Δανείων (Γραφείο παρ/κων 
ΔΟΥ Α Χανιών) και εκδόθηκε το 35230/21.5.91 γραμμάτιο σύστα¬ 
σης παρακαταθήκης για ποσό επτακοσίων σαράντα χιλιάδων 
(740.000) δραχμών. 

2. Η αποζημίωση αυτή θα δοθεί στους δικαιούχους των ακινήτων 
που έχουν αριθμό στον κτηματολογικό πίνακα 9. 

3. Η παρούσα ανακοίνωση να δημοσιευθεί στην Εφημερίδα της Κυ¬ 
βερνήσεως. 

Χανιά, 6 Ιουνίου 1991 

Ο Νομάρχης κ.α.α. 

ΕΥΑΓ. ΚΟΣΜΑΤΑΚΗΣ 

-♦- 

ΠΟΛΕΟΔΟΜΙΑ 

. ΑΠΟΦΑΣΕΙΣ 

Αριθ. 9042/285/90 (5) 

Τροποποίηση ρυμοτομικού σχεδίου Κοινότητας Ν. Μάκρης στη 2η 

Π.Ε. Ο.Τ. 319-329-330-331-332 και 333 για την μείωση του 

πλάτους της πρασιάς από 15.00 μ. σε 10.00 μέτρα. 

Ο ΝΟΜΑΡΧΗΣ ΑΝ. ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «περί σχεδίων πόλεων και 
κωμών του Κράτους» όπως τροποποιήθηκε και συμπληρώθηκε μεταγε¬ 
νέστερα. 

2. Τις διατάξεις του Ν. 3200/55 «περί διοικητικής αποκεντρώ- 
σεως» όπως τροποποιήθηκαν και συμπληρώθηκαν μεταγενέστερα με το 
Ν.Δ. 532/70. 

3. Τις διατάξεις του Α.Ν. 314/68 όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του Π.Δ. 183/86 (ΦΕΚ 70Α/86) περί εγκρίσεως 

τροποποιήσεων σχεδίων πόλεων. ° 

5. Την υ’ αριθ. 27/89 απόφασης Κ.Σ. Ν. Μάκρης. 

6. Το πρακτικό 35 της 6ης συνεδρίας από 14.2.91 του Σ.Χ.Ο.Π. 

7. Το πρακτικό 13 της 20ής συνεδρίας από 23.5.91 του Σ.Χ.Ο.Π. 

Εγκρίνουμε την τροποποίηση του ρυμοτομικού σχεδίου Κοινότητας 

Ν. Μάκρης στη 2η Π.Ε., Ο.Τ. 319-329-330-331-332 και 333 για 
την μείωση του πλάτους της πρασιάς από 15.00 μ. σε 10.00 μέτρα 
όπως απεικονίζεται στο τοπογραφικό διάγραμμα που συνοδεύει την πα¬ 
ρούσα απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Παρασκευή, 10 Ιουνίου 1991 

Ο Νομάρχης 
Ε. ΧΑΡΑΛΑΜΠΙΔΗΣ 


ΝΟΜΑΡΧΙΑ ΑΝΑΤ. ΑΤΤΙΚΗ! 
Δ/ΝΣΗ ΠΟΛΕΟΔΟΜΙΑΣ 



ΠΡΟΤΕΜΟΜξΝΗ ΟΙΚΟΔΟΜΗ* ΓΡΑ.ΙΛ4 
Ρ&ΩΤΟΜΙΚΗ ΓρΑΜΗγ, 

αιγιαλοί 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 255/91 (6) 

Παράταση χαι επιβολή αναστολής σε οικοδομικά τετράγωνα του Δήμου 
Καλαμαριάς Ν. Θεσσαλονίκης. 

ΤΟ ΔΗΜΟΤΙΚΟ ΣΥΜΒΟΥΛΙΟ ΚΑΛΑΜΑΡΙΑΣ 
Έχοντας υπόψη: 

1. Τις διατάξεις του από 17.7.23 Ν.Δ/τος «περί σχεδίων πόλεων και 
κωμών» όπως μεταγενέστερα τροποποιήθηκε και συμπληρώθηκε. 

2. Τις διατάξεις του Π.Δ/τος που δημοσιεύτηκε στο ΦΕΚ 581/ 
25.9.89 (τεύχος Δ') με το οποίο μεταβιβάστηκαν στο Δήμο Καλαμα¬ 
ριάς αρμοδιότητες Πολεοδομικών εφαρμογών και τροποποιήσεων του 
εγκεκριμένου σχεδίου πόλης. 

3. Την με στοιχεία συνεδρία 2η/πράξη 14/15.1.91 απόφαση του 
ΣΧΟΠ Νομού Θεσσαλονίκης. 

4. Τις 10/90 και 343/90 αποφάσεις του, αποφασίζει: 

1. Την παράταση επί τρίμηνο αναστολής έκδοσης Οικοδομικών 
αδειών στα πιο κάτω Ο.Τ. 

α) Στο ΟΤ 3179 (παλ. 6) μεταξύ Καθ. Ρουσίδου, Δωδεκανήσου, 
Ραιδεστού και Βλ. Γαβριηλίδου. 

β) Στο ΟΤ 288 (παλ. 19) μεταξύ Περικλέους, Ασπασίας Ζήση, Ιερο¬ 
σολύμων και Ικονίου. 

γ) Στο ΟΤ 265 μεταξύ Καπαδοκίας, Ηρας, Ιωνίας και περιφερεια¬ 
κής τάφρου. ' 


δ) Στο ΟΤ 2136 (παλ. 15) μεταξύ Καλαβρύτων, Παπαδιαμάντη, 
Κυζίκου και Αποστόλου Παύλου. 

ε) Στο ΟΤ 2282 (παλ. 16) μεταξύ Σωκράτους, Προμηθέως και Ζηρ- 
γάνου. 

ζ) Στο ΟΤ 2778α (παλ. 7) μεταξύ Σωκράτους, Παπαντωνίου, Δελ¬ 
φών και Ιπποκράτους. 

η) Στο ΟΤ 2104 (παλ. 30) μεταξύ Αλικαρνασού, Δορυλαίου, Αρι- 
στείδου και Ταταούλων. 

θ) Στο ΟΤ 2101 (παλ. 9) μεταξύ Δορυλαίου, Αριστείδου, Ελευθ. Βε- 
νιζέλου και Περικλέους. 

2. Την επιβολή επί τρίμηνο της αναστολής έκδοσης οικοδομικής 
άδειας στο ΟΤ 3160 (παλ. 33) μεταξύ Παπαδημητρίου, Αργυροπού- 
λου, Βλασίου, Γαβριηλίδου και Στράβωνος. 

3. Η ισχύς των παραπάνω επιστολών να αρχίσει από την κοινοποί¬ 
ηση της παρούσης απόφασης στους ενδιαφερομένους. 

Την απόφαση συνοδεύει τοπογραφικό σχεδιάγραμμα σε κλίμακα 

1:4000. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμαριά, 23 Μαΐου 1991 
Ο Δήμαρχος. 

ΛΑΖΑΡΙΔΗΣ ΘΡΑΣΥΒΟΥΛΟΣ 






































